stanford-oval/wikipedia huggingface dataset:
מופע המחווה לפרדי מרקיורי
הרקע למופע

לאחר מותו של פרדי מרקיורי ממחלת האיידס ב-24 בנובמבר 1991, חברי להקת קווין הנותרים (בריאן מיי, רוג'ר טיילור וג'ון דיקון) התאחדו ביחד עם המנהל שלהם ג'ים ביץ' כדי לחגוג את חייו ומורשתו של פרדי מרקיורי ועל מנת לגייס כסף לחקר האיידס ולהפצת מודעות למחלה. בפרסי המוזיקה הבריטית בשנת 1992, מיי וטיילור הכריזו על תוכנית לקיום מופע מחווה. כשהחלה מכירת הכרטיסים למופע המחווה, כל 72000 הכרטיסים שהוקצו נמכרו בתוך 3 שעות, זאת למרות שלא הוכרז על אף אומן שאמור להופיע במופע מלבד חברי הלהקה הנותרים.
המופע

המופע נפתח בהודעה משותפת של שלושת חברי הלהקה הנותרים כמחווה לסולן המנוח. לאחר מכן המופע התחיל עם סטים קצרים של מוזיקה בידי אמנם שהושפעו מקווין כגון מטאליקה, אקסטרים (שניגנו מספר שירים של הלהקה), דף לפרד (שהעלו לבמה את בריאן מיי שניגן ביחד איתם את השיר Now I'm Here) ואת Guns N' Roses. בין ההופעות של הלהקות, נוגנו וידאו קליפים של פרדי מרקיורי בזמן שעובדי הבמה שינו את התפאורה לביצוע האקט הבא. לאחר מכן אליזבת טיילור נשאה נאום על הצורך במניעת המחלה ואחר כך הוקרנו אינטראקציות שונות של מרקיורי עם הקהל. בחצי השני של מופע המחווה הופיעו שלושת חברי הלהקה הנותרים (בריאן מיי, רוג'ר טיילור וג'ון דיקון) ביחד עם אמנים רבים: אלטון ג'ון, רוג'ר דלטרי מלהקת המי, טוני איומי מלהקת בלאק סבאת', דייוויד בואי, מיק רונסון, ג'יימס הטפילד מלהקת מטאליקה, ג'ורג' מייקל, סיל, פול יאנג, אנני לנוקס, ליסה סטנספילד, רוברט פלאנט מלהקת לד זפלין, ג'ו אליוט ופיל קולן מלהקת דף לפרד, אקסל רוז וסלאש מלהקת Guns N' Roses, לייזה מינלי ועוד רבים אחרים. באמצעות לוויין מסקרמנטו, קליפורניה, הקדישה להקת U2 הופעה חיה של "עד סוף העולם" למרקיורי.
רשימת שירים

מטאליקה - "Enter Sandman", "Sad But True", "Nothing Else Matters"
אקסטרים - מחרוזת שירי קווין ("Mustapha", "Bohemian Rhapsody", "Keep Yourself Alive", "I Want to Break Free", "Fat Bottomed Girls", "Bicycle Race","Another One Bites the Dust", "We Will Rock You", "Stone Cold Crazy", "Radio Ga Ga", "Bohemian Rhapsody" (רפריזה)
גרי כרון ונונו בטנקורט - "Love of My Life", "More Than Words"
דף לפרד - "Animals", "Let's Get Rocked"
דף לפרד ובריאן מיי - "Now I'm Here"
בוב גלדוף - "Too Late God"
ספיינל טאפ - "The Majesty of Rock"
יו 2 - "Until the End of the World"
גאנז נ' רוזס - "Paradise City", "Only Women Bleed", "Knockin' on Heaven's Door"
מנגו גרוב - "Special Star"
אליזבת' טיילור - נאום בנושא העלאת המודעות למחלת האיידס
פרדי מרקיורי - אוסף אינטראקציות עם הקהל (הוקלט מראש)
קווין, ג'ו אליוט וסלאש - "Tie Your Mother Down"
קווין וטוני איומי - "Heaven and Hell"
קווין וטוני איומי - "Pinball Wizard"
קווין, טוני איומי ורוג'ר דלטרי - "I Want It All"
קווין וזוקרו - "Las Palabras de Amor (The Words of Love)"
קווין, טוני איומי וגרי כרון - "Hammer to Fall"
קווין, טוני איומי וג'יימס הטפילד - "Stone Cold Crazy"
קווין ורוברט פלאנט - "Innuendo", "Kashmir", "Thank You", "Crazy Little Thing Called Love"
בריאן מיי וספייק אדני - "Too Much Love Will Kill You"
קווין ופול יאנג - "Radio Ga Ga"
קווין וסיל - "Who Wants to Live Forever"
קווין וליסה סטנספילד - "I Want to Break Free"
קווין, דייוויד בואי ואנני לנוקס - "Under Pressure"
קווין, דייוויד בואי, איאן האנטר, מיק רונסון, ג'ו אליוט ופיל קולן - "All the Yound Dudes"
קווין, דייוויד בואי ומיק רונסון - "Heroes"
דייוויד בואי - תפילת האדון
קווין וג'ורג' מייקל - "39'"
קווין, ג'ורג' מייקל וליסה סטנספילד - "These Are the Days of Our Lives"
קווין וג'ורג' מייקל - "Somebody to Love"
קווין, אלטון ג'ון ואקסל רוז - "Bohemian Rhapsody"
קווין ואלטון ג'ון - "The Show Must Go On"
קווין ואקסל רוז - "We Will Rock You"
קווין, לייזה מינלי ומשתתפי המופע - "We Are the Champions"
קווין - "God Save the Queen" (הוקלט מראש)
הוצאות לאור > האלבום הרשמי

The Freddie Mercury Tribute Concert הוא אלבום וידאו מאת קווין ואמנים שונים, אשר יצא לאור בגרסתו המקורית ב-23 בנובמבר 1992.
הוצאות לאור > האלבום הרשמי > גרסאות נוספות

לאורך השנים יצאו לאלבום מספר גרסאות:
בשנת 2002 קווין הוציאה לאור את הופעתה המלאה לכבוד ציון 10 שנים להקמת עמותת Mercury Phoenix Trust.
בשנת 2013 קווין הוציאה לאור גרסה נוספת של המופע שכללה את המופע המלא (כולל השירים שצונזרו בגרסה המקורית).
בשנת 2020 קווין שידרה את המופע המלא בערוץ היוטיוב שלה ביחד עם קישור לתרומה עבור נפגעי מגפת הקורונה.
הוצאות לאור > האלבום הרשמי > רשימת השמעה

| מס' | שם | כותב(ים) | מבצע | משך |
| --- | --- | --- | --- | --- |
| 1. | Stage Preparations (Bohemian Rhapsody)  | פרדי מרקיורי | קווין (הוקלט מראש) |   |
| 2. | Wembley, London April 20th 1992 (Queen Introduction)  | בריאן מיי, רוג'ר טיילור, ג'ון דיקון | קווין |   |
| 3. | Enter Sandman  | ג'יימס הטפילד, קירק האמט, לארס אולריך | מטאליקה |   |
| 4. | Sad But True  | הטפילד, אולריך | מטאליקה |   |
| 5. | Nothing Else Matters  | הטפילד, אולריך | מטאליקה |   |
| 6. | Freddie Mercury Montage  | מרקיורי | קווין (הוקלט מראש) |   |
| 7. | Queen Medley  | מרקיורי, מיי, ר. טיילור, דיקון | אקסטרים |   |
| 8. | Freddie Mercury Montage  | מרקיורי | קווין (הוקלט מראש) |   |
| 9. | Now I'm Here  | מיי | דף לפרד, בריאן מיי |   |
| 10. | Queen Video (I'm Going Slightly Mad)  | מרקיורי, פיטר סטרייקר | קווין |   |
| 11. | Too Late God  | בוב גלדוף, קארל הייד | בוב גלדוף |   |
| 12. | Knockin' on Heaven's Door  | בוב דילן | גאנז נ' רוזס |   |
| 13. | Paradise City  | אקסל רוז, סלאש, דאף מק'אגן, איזי סטראדלין, סטיבן אדלר | גאנז נ' רוזס |   |
| 14. | Elizabeth Taylor Speech  | אליזבת' טיילור | אליזבת' טיילור |   |
| 15. | Freddie Mercury Montage  | מרקיורי | קווין (הוקלט מראש) |   |
| 16. | Tie Your Mother Down  | מיי | קווין, ג'ו אליוט, סלאש |   |
| 17. | I Want It All  | מיי | קווין, טוני איומי, רוג'ר דלטרי |   |
| 18. | Las Palabras de Amor (The Words of Love)  | מיי | קווין, זוקרו |   |
| 19. | Hammer to Fall  | מיי | קווין, איומי, גרי כרון |   |
| 20. | Stone Cold Crazy  | מרקיורי, מיי, ר. טיילור, דיקון | קווין, איומי, ג'יימס הטפילד |   |
| 21. | Crazy Little Thing Called Love  | מרקיורי | קווין, רוברט פלאנט |   |
| 22. | Too Much Love Will Kill You  | מיי, פרנק מאסקר, אליזבת' לאמרס | מיי, ספייק אדני |   |
| 23. | Radio Ga Ga  | ר. טיילור | קווין, פול יאנג |   |
| 24. | Who Wants to Live Forever  | מיי | קווין, סיל |   |
| 25. | I Want to Break Free  | דיקון | קווין, ליסה סטנספילד |   |
| 26. | Under Pressure  | מרקיורי, מיי, ר. טיילור, דיקון, דייוויד בואי | קווין, דייוויד בואי, אנני לנוקס |   |
| 27. | All The Young Dudes  | בואי | קווין, בואי, איאן האנטר, מיק רונסון, ג'ו אליוט, פיל קולן |   |
| 28. | Heroes  | בואי | קווין, בואי, רונסון |   |
| 29. | '39  | מיי | קווין, ג'ורג' מייקל |   |
| 30. | These Are the Days of Our Lives  | ר. טיילור | קווין, מייקל וסטנספילד |   |
| 31. | Somebody to Love  | מרקיורי | קווין, מייקל |   |
| 32. | Bohemian Rhapsody  | מרקיורי | קווין, אלטון ג'ון, אקסל רוז |   |
| 33. | The Show Must Go On  | מיי | קווין, ג'ון |   |
| 34. | We Will Rock You  | מיי | קווין, רוז |   |
| 35. | We Are the Champions  | מרקיורי | קווין, לייזה מינלי, שאר משתתפי המופע |   |
| 36. | God Save the Queen  | עממי | קווין (הוקלט מראש) |   |
הוצאות לאור > הוצאות נוספות

לאורך השנים, הוציאו לאור משתתפי הפסטיבל חלקים מהופעותיהם.
בשנת 1992 מטאליקה הוציאה לאור את הסרט הדוקומנטרי A Year and a Half in the Life of Metallica, אשר הכיל את הופעתה המלאה של הלהקה והופעת ג'יימס הטפילד עם קווין וטוני איומי.
בשנת 1993 ג'ורג' מייקל, קווין וליסה סטנספילד הוציאו לאור את המיני-אלבום Live Five, אשר כלל את ביצועי השירים "Somebody to Love" ו-"These Are the Days of Our Lives".
בשנת 1994 מיק רונסון הוציא לאור את אלבומו האחרון, Heaven and Hull, אשר הכיל את השיר "All the Young Dudes".
בשנת 1999 גאנז נ' רוזס הוציאה לאור את אלבום ההופעה Live Era '87-'93, אשר כלל את ביצוע השיר "Knockin' on Heaven's Door"
באותה שנה קווין הוציאה לאור את אלבום הלהיטים Greatest Hits III, אשר כלל את ביצוע השיר "Somebody to Love" עם ג'ורג' מייקל.
בשנת 2009 דף לפרד הוציאה לאור גרסה מורחבת של האלבום Adrenalize, אשר כללה את ביצוע השיר "Now I'm Here" עם בריאן מיי.
בשנת 2018 יצא לאור אלבום הפסקול הרשמי של הסרט Beside Bowie: The Mick Ronson Story משנת 2017, אשר כלל את ביצועי השירים "All the Young Dudes" ו-"Heroes".
בשנת 2021 מטאליקה הוציאה לאור גרסה מורחבת של האלבום Metallica, אשר כללה את הופעתה המלאה של הלהקה ואת הופעתו של הטפילד עם קווין ואיומי.
שגרירות ישראל בבאקו

| --- | --- |
אין תמונה חופשית
 מידע כללי
 כתובת:  1033 İzmir küçəsi 
 עיר:  באקו 
 קואורדינטות:  40°23′19″N 49°49′28″E﻿ / ﻿40.388502777778°N 49.824422222222°E﻿ / 40.388502777778; 49.824422222222
 תאריך פתיחה:  1992
 דיפלומטיה
 חלק מ:  יחסי אזרבייג'ן-ישראל
 שגריר:  ג'ורג' דיק
 שטח האמנה:  אזרבייג'ן אזרבייג'ן
 מדינה מיוצגת:  ישראל ישראל
 https://embassies.gov.il/baku
  (למפת באקו מוגדלת) שגרירות ישראל בבאקו(למפת באקו רגילה) שגרירות ישראל בבאקו he
 
שגרירות ישראל באזרבייג'ן היא הנציגות הדיפלומטית הגבוהה ביותר של מדינת ישראל באזרבייג'ן. השגרירות ממוקמת בבאקו ומטרתה לקדם את האינטרסים הישראליים באזרבייג'ן.
היסטוריה

ב-8 באוקטובר 1991 הכריזה אזרבייג'ן על עצמאותה מברית המועצות. ב-25 בדצמבר 1991, הכירה ישראל בעצמאות אזרבייג'ן, ובאפריל 1992 כוננו אזרבייג'ן וישראל יחסים דיפלומטיים.
בספטמבר 2004 נעצר איראני שצילם את שגרירות ישראל בבאקו.
בתחילת 2008 נעצרו 12 אזרחי איראן ושני לבנונים באזבייג'ן, שזממו לפוצץ את שגרירות ישראל בבאקו. שני חברי חזבאללה הועמדו לדין על המעשה במאי 2009. הפיגוע תוכנן כתגובה להתנקשות בחייו של עימאד מורנייה. באוגוסט 2010 דווח כי השלטונות באזרבייג'ן שחררו את חברי החוליה, תמורת שחרור שני דיפלומטים ומדען גרעין אזארים שהיו כלואים באיראן.
בינואר 2012 נעצרה חוליה פרו-איראנית באזרבייג'ן, שזממה להתנקש בשגריר ישראל באזרבייג'ן ובמנהיגים יהודיים מקומיים.
במרץ 2012 נעצרו באזרבייג'ן עשרים ושניים בני אדם שהיו קשורים, לפי החשד, לתוכנית איראנית נגד יעדים באזרבייג'ן, ביניהם השגרירות הישראלית והאמריקאית.
שגרירים

אליעזר יטבת, 1994–1997
ארקדי (אלק) מילמן, 1997–1999
איתן נאה, 2001–2005
ארתור לנק, 2005–2009
מיכאל לבון-לוטם, 2009–2012
רפאל הרפז, 2012–2015
דן סתיו, 2015–2019
ג'ורג' דיק, 2019–מכהן
ראו גם

יחסי אזרבייג'ן–ישראל
הערות שוליים

↑  "ما هو المقصود بالتمثيل الدبلوماسي؟ – استشارات قانونية مجانية". נבדק ב-2019-08-06.
↑  "Israel - Embassies and Consulates". נבדק ב-2019-07-31.
↑  "Azerbaijan - Embassies and Consulates". נבדק ב-2019-07-31.
↑  אמנון לוי, צבי גילת, לוי: ישראל מכירה בכל מדינות חבר העמים החדש, חדשות, 26 בדצמבר 1991
↑  גליה לינדנשטראוס, ישראל-אזרבייג'ן: יחסים מיוחדים אל מול מגבלות, עדכן אסטרטגי, כרך 17, גיליון 4, המכון למחקרי ביטחון לאומי, ינואר 2015
↑  עמוס הראל ויוסי מלמן, איראני נעצר כשצילם שגרירות ישראל באזרבייג'אן, באתר הארץ, 19 בספטמבר 2004
↑  יוסי מלמן, דיווח: סוכלה כוונת החיזבאללה לפוצץ את שגרירות ישראל באזרבייג'אן, באתר הארץ, 17 בינואר 2009
↑  ynet, כך סוכל הפיגוע בשגרירות ישראל באזרבייג'ן, באתר ynet, 31 במאי 2009
↑  יוסי מלמן, דיווח: חיזבאללה תיכנן לפוצץ ארבע מכוניות תופת בשגרירות ישראל באזרבייג'אן, באתר הארץ, 31 במאי 2009
↑  ג'קי חורי, שוחררו המחבלים שניסו לפוצץ את  שגרירות ישראל באזרבייג'אן ב-2008, באתר הארץ, 15 באוגוסט 2010
1 2  מתקפת טרור של איראן וחזבאללה נגד יעדים ישראליים בחו"ל (עמ' 31-35), באתר המכללה לביטחון לאומי
↑  מערכת וואלה! חדשות‏, אזרבייג'ן: "22 תכננו פיגוע נגד שגרירות ישראל", באתר וואלה, 14 במרץ 2012
| נציגויות דיפלומטיות של ישראל ישראל |
| --- | --- | --- |
| המזרח התיכון | איחוד האמירויות הערביות • בחריין • טורקיה • ירדן • מצרים • (מרוקו) |  |
| אסיה | אוזבקיסטן • הפיליפינים • הודו (בנגלור • מומבאי) • (הונג קונג) • וייטנאם • טורקמניסטן • יפן • מיאנמר • נפאל • סין • סינגפור • קוריאה הדרומית • קזחסטן • תאילנד |  |
| אירופה | אוסטריה • אוקראינה • אזרבייג'ן • איטליה • אירלנד • אלבניה • בולגריה • בלארוס • בלגיה • גאורגיה • גרמניה • דנמרק • הולנד • הונגריה • הממלכה המאוחדת • יוון • לטביה • ליטא • נורווגיה • סלובקיה • סרביה • פולין • פורטוגל • פינלנד • צרפת • קפריסין •  קרואטיה • רומניה • רוסיה • שוודיה • שווייץ |  |
| אפריקה | אנגולה • אתיופיה • גאנה • דרום אפריקה • חוף השנהב • ניגריה • סנגל • קמרון • קניה • רואנדה |  |
| אמריקה | אורוגוואי • אקוודור • ארגנטינה • ארצות הברית (סן פרנסיסקו) • ברזיל • גואטמלה • הונדורס • הרפובליקה הדומיניקנית • מקסיקו • פנמה • פרו • צ'ילה • קולומביה • קוסטה ריקה • קנדה |  |
| אוקיאניה | אוסטרליה • ניו זילנד |  |
| נציגויות שנסגרו | איראן • (לבנון) • מאוריטניה |  |
מתקפות נגד נציגויות דיפלומטיות של ישראל
ג'ון סטנדינג

| --- | --- |

 לידה:  16 באוגוסט 1934 (בן 90) לונדון, הממלכה המאוחדת 
 מדינה:  הממלכה המאוחדת 
 מקום לימודים:  בית הספר לאמנות בייאם שו  איטון קולג' 
 בן או בת זוג:  ג'יל מלפורד (1961–1972)  שרה קייט פורבס (7 באפריל 1984–?) 
 צאצאים:  אלכסנדר ג'ון לאון, ארצ'י לאון, אינדיה לאון, אוקטביה לאון 
 פרופיל ב-IMDb
 
סר ג'ון רונלד ליאון סטנדינג, הברונט הרביעי (באנגלית: Sir John Ronald Leon Standing, 4th Baronet; נולד ב-16 באוגוסט 1934) הוא שחקן אנגלי.
ביוגרפיה

סטנדינג נולד בלונדון בשם ג'ון רונלד ליאון, בנם של השחקנית קיי המונד (שם הבמה של דורותי קתרין סטנדינג) ושל סר רונלד ג'ורג' ליאון, הברונט השלישי.
מצד אמו הוא בן למשפחת שחקנים מכובדת, בהם סבא רבא שלו הרברט סטנדינג (אנ') (1846–1923), סבו סר גאי סטנדינג (אנ') (1873–1937). אביו החורג סר ג'ון קלמנטס היה גם שחקן. סטנדינג למד באיטון קולג' ובמילפילד סקול בסאמרסט. הוא שירת בגיס רובאי המלך בדרגת סגן משנה. אחר כך למד בבית הספר לאמנות בייאם שו בלונדון.
ביוגרפיה > קריירה

תחילת הקריירה של סטנדינג הייתה ב-1955 כשהופיע בהפקה של פיטר ברוק של המחזה "טיטוס אנדרוניקוס" בכיכובם של לורנס אוליבייה ואשתו ויוויאן לי. בהמשך שיחק בתפקידים ראשיים במחזה "חשיבותה של רצינות" מאת אוסקר ויילד, במחזה "Ring Around the Moon", במחזה "A Sense of Detachment" מאת ג'ון אוסבורן, וב"חיים פרטיים" מאת נואל קאוורד יחד עם מגי סמית'. ב-1979 היה סטנדינג מועמד לפרס אוליבייה לשחקן השנה במחזה חדש על הופעתו במחזה "Close Of Play" בתיאטרון הלאומי.
הופעת הבכורה של סטנדינג בקולנוע הייתה בסרט "The Wild and the Willing" משנת 1962. עוד הופיע בסרטים "מלך עכברוש" (1965), "לך, אל תרוץ" (1966), "הפסיכופת" (1966), "הנשר נחת" (1976), "איש הפיל" (1980), "Nightflyers" (מ-1987), "גברת דאלוויי", וב"אישה טובה" (2004).
אחד מתפקידיו הראשונים הגדולים בטלוויזיה היה בדמות סידני גודולפין במיני-סדרה בת 12 פרקים "The First Churchills" משנת 1969. הופעות נוספות שלו בטלוויזיה היו במיני-סדרה "החפרפרת" (1979), בסיטקום "The Other 'Arf" של ITV (מ-1980 עד 1984) עם לורן צ'ייס, במיני-סדרה "The Choir" (מ-1995), ובמיני-סדרה "מכרות המלך שלמה" (2004). בארצות הברית הופיע סטנדינג בתפקיד אורח בסדרות טלוויזיה כגון "פרקליטי אל איי", "Civil Wars" ו"רצח במשיכת קולמוס". הוא כיכב לצדם של רוברט וגנר וסמנתה סמית' בסדרת הפעולה "ליים סטריט".
ב-1987 הופיע סטנדינג בסרט "Nightflyers", עיבוד לסיפור קצר מאת ג'ורג' ר. ר. מרטין. ביולי 2010 פורסם שהוא יגלם את ג'ון ארין בסדרת הטלוויזיה "משחקי הכס" של רשת HBO המבוססת על סדרת הרומנים "שיר של אש ושל קרח" מאת מרטין.
ביוגרפיה > חיים אישיים

ב-1964 ירש סטנדינג את תואר הברונט מאביו, אבל הוא אינו משתמש בתואר. עד 1937 היה בלצ'לי פארק בבקינגהאמשייר בבעלות משפחת ליאון. במלחמת העולם השנייה מוקמה באחוזה יחידת מפענחי צפנים של הצבא הגרמני.
ב-1961 התחתן סטנדינג עם השחקנית ג'יל מלפורד. לבני הזוג נולד בן, אלכסנדר ג'ון. הם התגרשו ב-1972.
ב-1984 נשא לאישה את שרה קייט פורבס, בתם של במאי הקולנוע בריאן פורבס והשחקנית ננט ניומן. לבני הזוג נולדו שלושה ילדים.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1962 |  | A Pair of Briefs | יוברט שאנון |  |
| 1962 |  | The Wild and the Willing | ארתור |  |
| 1962 |  | The Iron Maiden | המפרי גור-בראון |  |
| 1964 |  | Hot Enough for June |  | ללא קרדיט |
| 1965 | מלך עכברוש | King Rat | דאבן |  |
| 1966 |  | The Psychopath | מארק פון סטורם |  |
| 1966 | לך, אל תרוץ | Walk, Don't Run | ג'וליוס ד. הייברסק |  |
| 1967 |  | Torture Garden | ליאו וינסטון (מר סטיינוויי) |  |
| 1969 |  | A Touch of Love | רוג'ר הנדרסון |  |
| 1971 |  | All the Right Noises | נייג'ל |  |
| 1972 |  | Zee and Co. | גורדון |  |
| 1972 |  | Au Pair Girls | באסטר |  |
| 1976 |  | Rogue Male | מייג'ור קווייב-סמית' |  |
| 1976 | הנשר נחת | The Eagle Has Landed | האב פיליפ ורקר |  |
| 1978 |  | The Legacy | ג'ייסון מאונטאוליב |  |
| 1978 |  | The Class of Miss MacMichael | צ'ארלס פרברת'ר |  |
| 1980 | זאבי הים | The Sea Wolves | פינלי |  |
| 1980 | איש הפיל | The Elephant Man | פוקס |  |
| 1984 | לתפוס מלך | To Catch a King | הדוכס מווינדזור | סרט טלוויזיה |
| 1987 |  | Nightflyers | מייקל ד'בראנין |  |
| 1992 | צ'פלין | Chaplin | באטלר |  |
| 1997 | האיש שידע מעט מדי | The Man Who Knew Too Little | גילברט אמבלטון |  |
| 1997 | גברת דאלוויי | Mrs Dalloway | ריצ'רד דאלוויי |  |
| 1999 | שמונה וחצי נשים | 8½ Women | פיליפ אמנטל |  |
| 1999 | ההונאה הגדולה | Rogue Trader | פיטר ברינג |  |
| 2002 | שליח המלכה | Queen's Messenger | שר החוץ |  |
| 2004 | אישה טובה | A Good Woman | דאמבי |  |
| 2005 | ונדטה | V for Vendetta | לילימן |  |
| 2005 | לאסי | Lassie | פרנץ' |  |
| 2007 | רוצה להיות כוכבת פורנו | I Want Candy | מייקל דה ויר |  |
| 2007 | לפני הגשמים | Before the Rains | צ'ארלס המפריז |  |
| 2012 | מזג אוויר עליז לחתונה | Cheerful Weather for the Wedding | הוראס ספיגוט |  |
| 2014 |  | Queen and Country | ג'ורג' |  |
| 2018 | הנסיך המאושר (אנ') | The Happy Prince | ד"ר טאקר |  |
| 2023 | הבריחה הגדולה | The Great Escaper | ארתור |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1963 | הגומלים | The Avengers | איסט | בפרק "School for Traitors" |
| 1963 | המלאך | The Saint | ז'נדרם | בפרק "The Bunco Artists" |
| 1969 |  | The First Churchills | סידני גודולפין | מיני-סדרה |
| 1976 |  | Space: 1999 | פאסק | בפרק "The Mark of Archanon" |
| 1977 |  | Van der Valk | ארליך | בפרק "Everybody Does It" |
| 1977 | החפרפרת | Tinker Tailor Soldier Spy | סם קולינס | מיני-סדרה |
| 1990 | פרקליטי אל איי | L.A. Law | נייג'ל מוריס | בפרק "True Brit" |
| 1990 | רצח במשיכת קולמוס | Murder, She Wrote | דניאל טרנט | בפרק "The Sicilian Encounter" |
| 1983 | פיגמליון | Pygmalion | קולונל פיקרינג | סרט טלוויזיה |
| 1997 |  | A Dance to the Music of Time | ניקולס ג'נקינס | בפרק "Post War" |
| 1997 | האישה בלבן | The Woman in White | מר גילמור | מיני-סדרה |
| 1996 | מסעי גוליבר | Gulliver's Travels | אדמירל בולגולם | מיני-סדרה |
| 2000 | NYPD Blue | NYPD Blue | ג'ימי צ'יטהאם | בפרק "Tea and Sympathy" |
| 2006 | קו היופי | The Line of Beauty | לורד קסלר | מיני-סדרה |
| 2009 | רציחות במידסומר | Midsomer Murders | ויל טונסטול | בפרק "The Dogleg Murders" |
| 2011 | משחקי הכס | Game of Thrones | ג'ון ארין | סדרת טלוויזיה (פרק אחד) |
| 2016 | הכתר | The Crown | אימברט-טרי |  |
| 2018 | המלך ליר | King Lear | באטלר | סרט טלוויזיה |
הערות שוליים

↑  Profile, filmreference.com; accessed 14 June 2015.
↑  Profile, wwword.com; accessed 14 June 2015.
1 2 3 4  John Standing on IMDb
| --- | --- |
בקרת זהויות :  NLI: 987007457349405171  PLWABN: 9810680432005606  BNE: XX4703292  BnF: cb142294869 (data)  GND: 173958621  ISNI: 0000 0001 1665 7371  LCCN: no2004030188  MusicBrainz: dab4dfcd-3111-4320-8e9e-69716f01b07a  NTA: 224280244  SUDOC: 07068121X  VIAF: 69141942   WorldCat (עם VIAF): 69141942
יו סקינר

| --- | --- |

 לידה:  6 בינואר 1985 (בן 39) לונדון, הממלכה המאוחדת 
 מדינה:  הממלכה המאוחדת, אנגליה 
 תקופת הפעילות:  מ-2007 
 מקום לימודים:  האקדמיה למוזיקה ולאמנויות הדרמה של לונדון  איסטבורן קולג'  Holmewood House School 
 פרופיל ב-IMDb
 
יו סקינר (באנגלית: Hugh Skinner; נולד ב-6 בינואר 1985) הוא שחקן קולנוע, טלוויזיה ותיאטרון אנגלי.
ביוגרפיה

סקינר גדל בלונדון ובטנברידג' ולס. בין השנים 1998 ל-2003 למד באיסטבורן קולג'. ב-2006 סיים את לימודיו באקדמיה למוזיקה ולאמנויות הדרמה של לונדון (LAMDA).
ביוגרפיה > קריירה

ההופעה המקצועית הראשונה של סקינר בתיאטרון הייתה בהפקה של המחזה "French Without Tears" בתיאטרון אינגליש טורינג. בנוסף למשחקו בתיאטרון הופיע סקינר בתפקידי משנה בסדרות טלוויזיה. הוא גילם את פליקס, אחיו של אנג'ל קלייר, במיני-סדרה "טס לבית דרברוויל" משנת 2008, ושיחק בתפקיד ליונל, הבן המנוכר של לוגן מאונטסטיוארט בהפקה "Any Human Heart" מ-2010. ב-2012 גילם סקינר את ג'ולי, אחד מהסטודנטים המהפכנים, בסרט "עלובי החיים".
ב-7 באוקטובר 2013 פורסם שסקינר יופיע בתפקיד לואיס קרותרס במחזמר "אמריקן פסיכו" בתיאטרון אלמיידה. הוא השתתף עם הקאסט הלונדוני גם באלבום שיצא ב-2016.
במקביל להופעותיו ב"אמריקן פסיכו" שיחק סקינר גם בסדרה הקומית "W1A", בה גילם את דמותו של ויל האמפריז, צעיר חסר כישרון אבל חביב שמתקבל כמתמחה ל-BBC. העונה הראשונה של הסדרה יצאה ב-2014 והעונות הבאות שודרו בערוץ BBC2 ב-2015 וב-2017.
ב-2014 המשיך סקינר להופיע הן בתיאטרון והן בטלוויזיה. הוא גילם את ד"ר ברנבי פורד בסדרה "גן החיות שלנו", שיחק בתפקיד קאמיל בעיבוד של הלן אדמונדסון למחזה "תרז ראקן" שהועלה בתיאטרון המלכותי בבאת', והופיע בתפקיד יפידחוב בתרגום של סיימון סטיבנס למחזה "גן הדובדבנים" בתיאטרון יאנג ויק. בקיץ 2015 חזר להופיע ביאנג ויק בתפקיד כפול במחזה "המשפט" בעיבודו של ניק גיל.
ב-10 בספטמבר 2015 לוהק סקינר לתפקיד אנווין טרווננס, חבר פרלמנט בעל שאיפות, בעונה השנייה של הסדרה "פולדארק" של ה-BBC. עוד באותה שנה השתתף סקינר בשתי סדרות קומיות. האחת "The Windsors", פרודיה על משפחת המלוכה, ששודרה בערוץ 4, בה גילם את הנסיך ויליאם. התוכנית השנייה הייתה "פליבג" בהפקת BBC3 ואמזון, בה שיחק בתפקיד החבר המסכן של הדמות הראשית.
ב-2017 כיכב סקינר בתפקיד סר ג'ורג' הווארד בעונה הראשונה של הסדרה "פרוצות" ששודרה לראשונה במרץ בערוצי ITV Encore והולו. עוד שיחק בתפקיד משנה בסרט "המפסטד שלי" לצדם של דיאן קיטון וברנדן גליסון.
ב-22 באוגוסט 2017 פורסם שסקינר לוהק לסרט "מאמא מיה 2", סיקוול לסרט "מאמא מיה!" משנת 2008. סקינר מגלם את דמותו של הארי הצעיר, הדמות שגילם קולין פירת' בסרט הראשון.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 | טס לבית דרברוויל | Tess of the d'Urbervilles | פליקס קלייר | מיני-סדרה |
| 2010 |  | Any Human Heart | ליונל מאונטסטיוארט |  |
| 2013 |  | The Wipers Times | ברנס |  |
| 2014– | W1A | W1A | ויל האמפריז | סדרת טלוויזיה |
| 2014 | גן החיות שלנו | Our Zoo | ד"ר ברנבי פורד |  |
| 2015 |  | Bugsplat! | ג'יימס |  |
| 2019-2016 | פליבג | Fleabag | הארי | סדרת טלוויזיה; 6 פרקים |
| 2018-2016 |  | The Windsors | וילס | סדרת טלוויזיה; 14 פרקים |
| 2016 | פולדרק | Poldark | אנווין טרווננס | סדרת טלוויזיה; 6 פרקים |
| 2018-2017 | פרוצות | Harlots | סר ג'ורג' הווארד | סדרת טלוויזיה; 8 פרקים |
| 2018 | שושלת רומנוב (אנ') | The Romanoffs | סימון בורוז | פרק: "The One That Holds Everything" |
| 2020 |  | Little Birds | הוגו קוונדיש-סמית' | סדרת טלוויזיה; 3 פרקים |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2012 | עלובי החיים | Les Miserables | ג'ולי |  |
| 2017 | המפסטד שלי | Hampstead | אריק |  |
| 2017 |  | Steven Berkoff's Tell Tale Heart | סאני |  |
| 2018 | מאמה מיה! Here We Go Again | Mamma Mia: Here We Go Again! | הארי ברייט בצעירותו |  |
| 2021 | להתאהב בפיגארו | Falling for Figaro | מקס |  |
| 2022 | ההזמנה | The Invitation | אוליבר אלכסנדר |  |
| 2023 | מכתבים קטנים ומרושעים (אנ') | Wicked Little Letters | פפרוויק |  |
תפקידים בתיאטרון

| שנה | שם | שם באנגלית | תפקיד | תיאטרון |
| --- | --- | --- | --- | --- |
| 2007 |  | French Without Tears | קיט | English Touring Theatre |
| 2007 | הרובים של הגברת קאראר | Senora Carrar's Rifles | חוסה | יאנג ויק |
| 2007 |  | The Enchantment | ויגו | התיאטרון הלאומי |
| 2008 |  | Angry Young Man | D | טרפאלגר סטודיוס |
| 2009 |  | The Great Game | אנסמבל | תיאטרון טריסייקל |
| 2009 |  | suddenlossofdignity.com | תפקידים שונים | תיאטרון בוש |
| 2009 | 2 במאי 1997 | 2 May 1997 | איאן | תיאטרון בוש |
| 2010 |  | 'Tis Pity She's a Whore | ג'ובני | ליברפול אברימן |
| 2011 |  | Where's My Seat | קונור | תיאטרון בוש |
| 2011–2012 | הן לא תקחהו עמך | You Can't Take It With You | טוני | מנצ'סטר רויאל אקסצ'נג' |
| 2012 |  | Wild Oats | הארי | בריסטול אולד ויק |
| 2013 |  | Pastoral | מנץ | תיאטרון סוהו |
| 2013–2014 | פסיכופת אמריקאי | American Psycho | לואיס | תיאטרון אלמיידה |
| 2014 | תרז ראקן | Therese Raquin | קאמיל | תיאטרון רויאל, באת' |
| 2014 | גן הדובדבנים | The Cherry Orchard | יפיחודוב | יאנג ויק |
| 2015 | המשפט | The Trial | קייל / בלוק | יאנג ויק |